open-index/open-wikipedia-markdown huggingface dataset:
வேமுரி கக்கையா

**வெமுரி கக்கையா** (*Vemuri Gaggayya*) (1895-1955) ஒரு இந்திய நடிகரும் பாடகரும் ஆவார். இவர் தெலுங்குத் திரைப்படங்கள் மற்றும் தெலுங்கு நாடகங்களில் தனது படைப்புகளுக்காக அறியப்பட்டவர்.

கக்கையா 1913-28 காலகட்டத்தில் கிருஷ்ணா மாவட்டம் மைலவரத்தில் "மைலவரமா பால பாரதி நாடக சமாஜத்தின்" முக்கிய உறுப்பினராக இருந்தார். "மைலாவரம் தியேட்டர்" மூலம், கக்கையா புராண பாத்திரங்களுக்கு பெயர் பெற்றவர். இவரது நாடக நிகழ்ச்சிகளைக் கண்ட சி. புல்லையா திரைப்படத் துறைக்கு இவரை அழைத்து வந்தார்.

1933ல் புல்லையா இயக்கிய சதி சாவித்திரி படத்தில் யமனாக நடித்தார். இப்படம் 2வது வெனிஸ் திரைப்பட விழாவில் கௌரவ பட்டயத்தைப் பெற்றது. *ஸ்ரீ கிருஷ்ண லீலாலு* (1935), ஜலந்திராவின் *சதி துளசி* (1936), *சண்டிகா* ( 1940), மற்றும் *பக்த பிரகலாதா* (1942) (இரணியகசிபு ) போன்றவை இவரது மற்ற முக்கிய பாத்திரங்கள். இவர் "போ பாலா பொம்மிக்கன்" மற்றும் "திக்கரமுலு சைதுனா" போன்ற பிரபலாமான பாடல்களைப் பாடியுள்ளார்.

## ஆரம்ப கால வாழ்க்கை
கக்கையா 1895 ஆம் ஆண்டு ஆந்திர மாநிலம் குண்டூர் மாவட்டத்தில் உள்ள வெமுருவில் பிறந்தார். சிறுவயதிலேயே தந்தையை இழந்த இவருக்கு இவரது அண்ணன் இவருக்கு கல்வி கற்பிக்க முயன்றார். ஆனால் தனது முயற்சியில் தோல்வியடைந்தார். 1913 இல் இராமலட்சுமி என்பவரை மணந்தார். அந்த நாட்களில், சுரபி நாடக நிறுவனம் ஆந்திர பிரதேசம் முழுவதும் நாடகங்கள நடத்தி பெரும் கூட்டத்தை ஈர்த்து வந்தது. இதன் தாக்கத்தால் இசையும் பாடலும் கற்றுக்கொண்டார். அதே குழுவில் சேர்ந்து அவர்களுடன் சுற்றுப்பயணம் செய்து பல நாடகங்களில் நடித்தார். இவரின் மகன் வேமுரி ராமையாவும் மேடை நடிகராக இருந்தவர்.

## இறப்பு
வேமுரி கக்கையா 1955 ஆம் ஆண்டு டிசம்பர் 30 ஆம் தேதி தனது சொந்த கிராமமான வேமுருவில் இறந்தார்.

## சான்றுகள்

## வெளி இணைப்புகள்
* 

பகுப்பு:குண்டூர் மாவட்ட நபர்கள்
பகுப்பு:1955 இறப்புகள்
பகுப்பு:1895 பிறப்புகள்
கமால்பூர் சட்டமன்றத் தொகுதி

**கமல்பூர் சட்டமன்றத் தொகுதி** (*Kamalpur, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். 

இது தலாய் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* தலாய் மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:தலாய் மாவட்டம்
சனாதன் மகாகுத்து

**சனாதன் மகாகுத்து** (*Sanatan Mahakud*) இந்தியாவைச் சேர்ந்த ஓர் அரசியல்வாதியாவார். ஒடிசாவைச் சேர்ந்த இவர்  2014 ஆம் ஆண்டு முதல் ஒடிசாவிலுள்ள சம்புவா சட்டமன்றத் தொகுதியை பிரதிநிதித்துவப்படுத்துகிறார்.

2016 ஆம் ஆண்டு ஏப்ரல் 16 ஆம் தேதியன்று, கியோஞ்சர் மாவட்ட அதிகாரிகள் சனாதன் மகாகுத்துவின்  வீட்டை இடிப்பதாக அறிவித்தனர், ஏனெனில் அது முதலில் எசல் சுரங்க நிறுவனம் & தொழிற்சாலைகள் நிறுவனம் என்ற சுரங்க நிறுவனத்திற்கு குத்தகைக்கு விடப்பட்டது. ஆனால் பின்னர் சனாதன் மகாகுத்து  ஒடிசா உயர் நீதிமன்றத்தில் தடை உத்தரவைப் பெற்றார்.

2014 ஆம் ஆண்டு நடைபெற்ற  ஒடிசா சட்டப் பேரவைத் தேர்தலில், சம்புவா சட்டப் பேரவைத் தொகுதியில் சுயேட்ச்சை வேட்பாளராக சனாதன் போட்டியிட்டார். இத்தேர்தலில் இவர் மொத்தம் 69,635 வாக்குகள் பெற்று 15 ஆவது ஒடிசா சட்டப்பேரவைக்கு தேர்ந்தெடுக்கப்பட்டார்.

## ஆரம்ப வாழ்க்கை
சனாதன் மகாகுத்து 1958 ஆம் ஆண்டு ஒடிசாவில் உள்ள கெந்துசார் மாவட்டத்தின் நம்பிரா கிராமத்தில் ஓர் இந்து கோபால் (யாதவ்) குடும்பத்தில் செமா மகாகுத்து என்பவருக்கு பிறந்தார்.

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா அரசியல்வாதிகள்
பனமாலி பாபு

**பனமாலி பாபு** (*Banamali Babu*) இந்தியாவைச் சேர்ந்த ஓர் அரசியல்வாதியாவார். கோகுல் சந்திர பாபு சரோச்சு குமாரி தம்பதியருக்க்கு மகனாக 1918 ஆம் ஆண்டு மார்ச்சு மாதம் 9 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த சேர்ந்த இவர் ஒடிசாவின் சம்பல்பூர் நாடாளுமன்றத் தொகுதியில் போட்டியிட்டு  5 ஆவது மக்களவைக்குத் தேர்ந்தெடுக்கப்பட்டார். 1961 ஆம் ஆண்டில் பனமாலி பாபு 3 ஆவது ஒடிசா சட்டமன்றத்திற்கும், 4 ஆவது ஒடிசா சட்டமன்றத்திற்கும் சம்பல்பூர் தொகுதியிலிருந்து காங்கிரசு கட்சியின் பிரதிநிதியாக தேர்ந்தெடுக்கப்பட்டார். 1971 ஆம் ஆண்டு முதல் 1977 ஆம் ஆண்டு வரை மக்களவையில் நாடாளுமன்ற உறுப்பினராகப் பணியாற்றினார்.

பனமாலி பாபு 1998 ஆம் ஆண்டு மே 8 ஆம் தேதியன்று தனது 80 ஆவது வயதில் இறந்தார். 

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1918 பிறப்புகள்
பகுப்பு:1998 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பாகே கோவர்தன்

**பாகே கோவர்தன்** (*Bhagey Gobardhan*) இந்தியாவைச் சேர்ந்த ஓர் அரசியலாளர் 1934 ஆம் ஆண்டு அக்டோபர் மாதம் 31 ஆம் தேதியன்று இவர் பிறந்தார். 1989 ஆம் ஆண்டு நடைபெற்ற மக்களவைத் தேர்தலில் சனதா தளம் கட்சியின் வேட்பாளராகவும், 1991 ஆம் ஆண்டு நடைபெற்ற மக்களவைத் தேர்தலில் இந்திய தேசிய காங்கிரசு கட்சியின் வேட்பாளராகவும் ஒடிசா மாநிலத்தில் உள்ள மயூர்பஞ்ச் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். சந்திரசேகர் ஆட்சியில் மனிதவள மேம்பாட்டுத் துறை அமைச்சராகவும் இருந்தார். பின்னர் இவர் இந்திய தேசிய காங்கிரசு கட்சியில் சேர்ந்து 1991 ஆம் ஆண்டு மீண்டும் மக்களவைக்குத்  தேர்ந்தெடுக்கப்பட்டார். 

1993 ஆம் ஆண்டு சூலை 31 ஆம் தேதியன்று பாகே கோவர்தன் காலமானார்.

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1934 பிறப்புகள்
பகுப்பு:1993 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
அலெக்சி எக்கிமோவ்

**அலெக்சி இவானொவிச் எக்கிமோவ்** (*Alexey Ivanovich Ekimov*, , பிறப்பு: 28 பிப்ரவரி 1945) ஒரு உருசிய-சோவியத் திட நிலை இயற்பியலாளர் ஆவார், இவர் வாவிலோவ் அரசு ஒளியியல் நிறுவனத்தில் பணிபுரியும் போது குவாண்டம் புள்ளிகள் எனப்படும் குறைக்கடத்தி மீநுண்படிகங்களைக் கண்டுபிடித்தார். 1967- ஆம் ஆண்டில், இவர் லெனின்கிராட் மாநில பல்கலைக்கழகத்தின் இயற்பியல் பீடத்தில் பட்டம் பெற்றார். குறைக்கடத்திகளில் எலக்ட்ரான் சுழல் மின்னணுவியல் நோக்குநிலை குறித்த பணிக்காக அவருக்கு 1975 ஆம் ஆண்டு சோவியத் ஒன்றியத்தின் அறிவியல் மற்றும் பொறியியலுக்கான  மாநிலப் பரிசு வழங்கப்பட்டது. அலெக்சாந்தர் எஃப்ரோசு, லூயிசு யூஜின் புரூசு ஆகியோருடன் பகிர்ந்து கொள்ளப்பட்ட "மீநுண்படிக குவாண்டம் புள்ளிகள் அவற்றின் மின்னணு மற்றும் ஒளியியல் பண்புகளின் முன்னோடி ஆய்வுகள்" குறித்த பணிகளுக்காக  அமெரிக்காவின் ஒளியியல் குமுகத்தின் 2006 இல் ஆர். டபிள்யூ. உட் பரிசினைப் பெற்றவர்.

1999 ஆம் ஆண்டு முதல் எகிமோவ் நியூயார்க் மாநிலத்தில் உள்ள நானோகிரிஸ்டல்ஸ் டெக்னாலஜி என்ற நிறுவனத்தில் அறிவியலாளராகப் பணியாற்றி வரும் இவர்  அமெரிக்காவில் வசித்து வருகிறார்.

எக்கிமொவ், புருசு, மௌங்கி பவெண்டி, ஆகியோர் "குவாண்டம் புள்ளிகளை கண்டுபிடித்து தொகுத்ததற்காக" வேதியியலுக்கான 2023 நோபல் பரிசு பெற்றனர்.

## மேற்கோள்கள்

## வெளி இணைப்புகள்
* 

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:இயற்பிய வேதியியலாளர்கள்
பகுப்பு:உருசிய இயற்பியலாளர்கள்
பகுப்பு:சோவியத் இயற்பியலாளர்கள்
பகுப்பு:நோபல் பரிசு பெற்ற உருசியர்கள்
பகுப்பு:நோபல் பரிசு பெற்ற சோவியத் நபர்கள்
முகமது மொகிம்

**முகமது மொகிம்** (*Mohammed Moquim*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு சூலை மாதம் 3 ஆம் தேதியன்று இவர் பிறந்தார். ஒடிசா அரசியலில் இந்திய தேசிய காங்கிரசு கட்சியின் அரசியல்வாதியாக பணியாற்றிய இவர் 2019 ஆம் ஆண்டு மே மாதம் நடைபெற்ற தேர்தலில் கட்டாக் மாவட்டம் பாராபதி சட்டமன்றத் தேர்தலில் வெற்றி பெற்று ஒடிசா சட்டப்பேரவைக்குத் தேர்ந்தெடுக்கப்பட்டார். இவர் பிர்தௌசியா பானோவை மணந்து கொண்டார். இத்தம்பதியருக்கு சோபியா பிர்தௌசு மற்றும் நைமா தாச்சின் என்ற 2 மகள்கள் உள்ளனர்-

முகமது மொகிம் கட்டாக் மாவட்டம் லால்பாக் பகுதியைச் சேர்ந்தவராவார். இவரின் தந்தை பெயர் முகமது நயீம் என்பதாகும். 1990 ஆம் ஆண்டில்  ஒரிசா பொறியியல் கல்லூரியில் பொறியியலில்  தேர்ச்சி பெற்றார். 2019 ஆம் ஆண்டு நடைபெற்ற ஒடிசா சட்டப் பேரவைத் தேர்தலில் பாராபதி-கட்டாக் சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
13-ஆவது திரிபுரா சட்டமன்றம்

**பதின்மூன்றாவது திரிபுரா சட்டமன்றம்** (*13th Tripura Assembly*) என்பது 2023 திரிபுரா சட்டப் பேரவைத் தேர்தலுக்குப் பிறகு  உருவாக்கப்பட்டது. பிப்ரவரி 16, 2023 அன்று 60 தொகுதிகளில் தேர்தல் நடைபெற்றது. வாக்குகள் 2 மார்ச் 2023 அன்று எண்ணப்பட்டன 

## வரலாறு
பாரதிய ஜனதா கட்சி தலைமையிலான கூட்டணி 33 (பாஜக 32 + ஐபிஎஃப்டி 1) இடங்களுடன் தேர்தலில் வெற்றி பெற்றது, புதிய திப்ரா மோதா கட்சி 13 இடங்களுடன் இரண்டாவது பெரிய கட்சியாக மாறியது. இந்திய பொதுவுடைமைக் கட்சி (மார்க்சிஸ்ட்) தலைமையிலான மதச்சார்பற்ற ஜனநாயக சக்திகள் 14 (11  + 3 இந்திய தேசிய காங்கிரசு) வெற்றி பெற்றன. 

## குறிப்பிடத்தக்க பதவிகள்

## கட்சி வாரியாக விநியோகம்
படிமம்:Tripura_Legislative_Assembly_2023.svg

## சட்டமன்ற உறுப்பினர்கள்

## மேற்கோள்கள்


* திரிபுரா மக்களவை தேர்தல் முடிவு இணையதளம்
* திரிபுராவின் அதிகாரப்பூர்வ அரசு இணையதளம்
பகுப்பு:திரிபுராவின் சட்டமன்றம்
வளைந்தவால் கொண்டைக் கரிச்சான்

வலது|thumb| முட்டை, சேகரிப்பு அருங்காட்சியகம் வைஸ்பேடன்
**வளைந்தவால் கொண்டைக் கரிச்சான்** (hair-crested drongo), (*Dicrurus hottentottus*) என்பது ''டிக்ரூரிடே''  குடும்பத்தைச் சேர்ந்த ஒரு ஆசியப் பறவை ஆகும். இந்த இனம் முன்பு வளைந்தவால் கரிச்சான் (*Dicrurus bracteatus)* இனத்தைச் சேர்ந்தது என்று கருதப்பட்டது. முன்பு இப்பறவையும் வளைந்த வால் கரிச்சானும் **"spangled drongo"** என்ற பெயரால் அழைக்கப்பட்டது. இப்போது தனி இனமாக கருதப்படுகிறது. சில பறவையியலாளர்கள் சுமத்ரா கரிச்சானை  ( *டி. சுமட்ரானஸ்* ) வளைந்தவால் கொண்டை கரிச்சானின் (*டி. ஹாட்டெண்டோட்டஸ்)* துணை இனமாக கருதுகின்றனர்.

இது வங்காளதேசம்,  இந்தியா, பூட்டானில் இருந்து இந்தோசீனா வழியாக சீனா, இந்தோனேசியா மற்றும் புரூணை ஆகிய நாடுகள் வரை உள்ளது. வளைந்த வால் கொண்டை கரிச்சான்கள் சிறிய கூட்டங்களாக மிகுந்த ஒலி எழுப்பியபடி செல்லும்.

## வகைபிரித்தல்
இதில் பன்னிரண்டு துணையினங்கள் தற்போது அங்கீகரிக்கப்பட்டுள்ளன, இருப்பினும் சில தனித்தனி இனங்களாக அறிவிக்க முன்மொழியப்பட்டுள்ளன:

* ஆட்டெண்டோட்டசு வளைந்தவால் கொண்டைக் கரிச்சான் *D. h. hottentottus*  &ndash; இந்தியா, நடு மியான்மர் மற்றும் தெற்கு இந்தோசீனா
* *D. h. brevirostris*  &ndash; மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா
* *D. h. borneensis*  (போர்னியன் ஸ்பாங்கல்ட் ட்ரோங்கோ) &ndash; போர்னியோ மற்றும் மராட்டுவா தீவு 
* *D. h. guillemardi*  (ஓபி ஸ்பாங்கல்ட் ட்ரோங்கோ) &ndash; ஓபி தீவுகள், வடக்கு மலுகு 
* *D. h. pectoralis*  (சுலா ஸ்பாங்கிள்ட் ட்ரோங்கோ) &ndash; சுலா தீவு, பிலிப்பைன்ஸ் 
* *D. h. suluensis*  (Sulu spangled drongo) &ndash; சூலு தீவுக்கூட்டம், தென்மேற்கு பிலிப்பைன்ஸ் 
* *D. h. viridinitens*  (மென்டவாய் ஸ்பாங்கிள்ட் ட்ரோங்கோ) &ndash; மெந்தாவாய் தீவுகள், மேற்கு சுமத்ரா; 
* *D. h. banggaiensis*  &ndash; பாங்காய் தீவுகள், கிழக்கு சுலவேசி; 
* *D. h. leucops*  &ndash; சுலாவெசி மற்றும் அருகிலுள்ள தீவுகள்; 
* *D. h. faberi*  &ndash; மேற்கு சாவகத்தில் உள்ள பனைட்டன் தீவு 
* *D. h. jentincki*  &ndash; பாலி, கிழக்கு சாவகம் மற்றும் சாவகக் கடலில் உள்ள சில தீவுகள் 
* *D. h. termeuleni*  &ndash; ஆயிரம் தீவுகள் மற்றும் ஜகார்த்தா விரிகுடாவில் உள்ள தீவுகள், வடக்கு சாவகம் 

## குறிப்புகள்

முன்பு துணையினங்களாக கருதப்படவற்றில் பல இப்போது தனி இனங்கள் அல்லது பிற இனங்களின் துணையினங்களாக  அங்கீகரிக்கப்பட்டுள்ளன, தப்லாஸ் கரிச்சான் (*டிக்ரூரஸ் மெனகேய்*) மற்றும் பலவான் கரிச்சான் (*டிக்ரூரஸ் பலவானென்சிஸ்*,  *குயென்சிஸ்* துணையினங்கள் உட்பட).

## மேற்கோள்கள்

## வெளி இணைப்புகள்

பகுப்பு:தென்கிழக்காசியப் பறவைகள்
பகுப்பு:தெற்காசியப் பறவைகள்
பகுப்பு:சீனப் பறவைகள்
பகுப்பு:கரிச்சான்கள்
மருத்துவம் அல்லது உடலியங்கியலுக்கான நோபல் பரிசு, 2023

**உடலியல் அல்லது மருத்துவத்துக்கான நோபல் பரிசு, 2023** (*2023 Nobel Prize in Physiology or Medicine*) கோவிட்-19 தொற்றுக்கு எதிராகப் பயனுள்ள தூதாறனை தடுப்பூசிகளை உருவாக்க உதவும் நியூக்ளியோசைடு அடிப்படை மாற்றங்கள் தொடர்பான கதலின் கரிக்கோ(பிறப்பு 1955) மற்றும் துரூ வைச்சுமேன் (பிறப்பு 1959) ஆகியோருக்கு வழங்கப்பட்டது.

## பரிசு பெற்றவர்கள்
### கதலின் கரிக்கோ

கதலின் கரிக்கோ சனவரி 17, 1955 அன்று அங்கேரியின் சோல்னோக்கில் பிறந்தார். சஜெட் பல்கலைக்கழகத்தில் கரிக்கோ உயிர்வேதியியலில் 1982ஆம் ஆண்டு முனைவர் பட்டம் பெற்றார். 2013 முதல் 2022 வரை, இவர் பயோஎண்டெக் ஆர்.என்.ஏ. மருந்துகள் நிறுவனத்துடன் தொடர்புடையவராக இருந்தார். இந்நிறுவனத்தில், முதலில் துணைத் தலைவராகவும், 2019-ல் மூத்த துணைத் தலைவராகவும் பதவி உயர்வு பெற்றார். இந்த நிறுவனம் உலக அளவில் தூதாறனை தடுப்பூசிகளை வணிகமயமாக்கியது.

### துரூ வைசுமேன்

துரூ வைசுமேன் செப்டம்பர் 7, 1959-ல் மாசசூசெட்ஸில் உள்ள லெக்சிங்டனில் பிறந்தார் 1987ஆம் ஆண்டு முனைவர் பட்டத்தினைப் பாஸ்டன் பல்கலைக்கழகத்தில் பெற்றார்.

## முக்கிய வெளியீடுகள்
கரோலின்ஸ்கா மையத்தின் நோபல் பேரவை கரிக்கோ மற்றும் வைசுமேன் ஆகியோருக்கு 2023 பரிசை வழங்குவதற்கு பின்வரும் ஆய்வு வெளியீடுகள் அடிப்படை காரணங்களாகும்.

* **Karikó, K.**, Buckstein, M., Ni, H. and **Weissman, D.** *Suppression of RNA Recognition by Toll-like Receptors: The impact of nucleoside modification and the evolutionary origin of RNA.* Immunity **23**, 165–175 (2005).
* **Karikó, K.**, Muramatsu, H., Welsh, F.A., Ludwig, J., Kato, H., Akira, S. and **Weissman, D.** *Incorporation of pseudouridine into mRNA yields superior nonimmunogenic vector with increased translational capacity and biological stability.* Mol Ther **16**, 1833–1840 (2008).
* Anderson, B.R., Muramatsu, H., Nallagatla, S.R., Bevilacqua, P.C., Sansing, L.H., **Weissman, D.** and **Karikó, K.** *Incorporation of pseudouridine into mRNA enhances translation by diminishing PKR activation.* Nucleic Acids *Res*. **38**, 5884–5892 (2010).

## மேற்கோள்கள்


## வெளி இணைப்புகள்

* நோபல் அறக்கட்டளையின் அதிகாரப்பூர்வ இணையதளம்

2023
பகுப்பு:2023 நிகழ்வுகள்
கிறிசு பிரவுண்

**கிரிசு பிரவுண்** என்று பொதுவாக அறியப்படும் **கிறித்தோபர் மார்க் பிரவுண்** (பிறப்பு 27 மார்ச் 1973), குக் தீவுகளின் முன்னாள் துடுப்பாட்ட வீரர் ஆவார். இவர் முன்பு நியூசிலாந்து உள்நாட்டு போட்டிகளில் ஆக்லாந்திற்காக  விளையாடினார். ரரோடோங்காவில் பிறந்த பிரவுணின் சிறு வயதில் ஆக்லாந்து இள வயதுக்குட்பட்ட அணிகளுக்காக விளையாடினார். மேலும் அவர் வலது கை வேகப்பந்து வீச்சாளராக பல போட்டிகளில் நியூசிலாந்து தேசிய 19 வயதுக்குட்பட்ட அணியில் விளையாடினார். ஷெல் கோப்பை போட்டிகளின் 1993-94 பருவ காலத்தில் தனது முதல் தர அரங்கில் அறிமுகமானார். அவர் தனது முதல் போட்டியில் பத்து இலக்குகளை எடுத்தார். பின்னர் இரண்டு பருவகாலங்களில் நியூசிலாந்து துடுப்பாட்ட அகாடமியை பிரதிநிதித்துவப்படுத்தினார்.

பிரவுண் 1990களின் நடுப்பகுதியில் முதல்தர மற்றும் வரையறுக்கப்பட்ட நிறைவுகள் போட்டி ஆகிய  இரண்டு வகைப் போட்டிகளிலும் ஆக்லாந்திற்காக தொடர்ந்து விளையாடினார். இருப்பினும், 1997-98 பருவகாலத்திற்குப் பிறகு, அவர் ஆக்லாந்திற்காக விளையாடுவதை நிறுத்தினார். பிரவுன் 2000 களின் முற்பகுதியில் குக் தீவுகளின் தேசிய துடுப்பாட்ட அணிக்காக விளையாடத் தொடங்கினார். பிராந்தியப் போட்டிகளில் கிழக்கு ஆசியா-பசிபிக் அணிக்காக விளையாடினார். அடுத்த பத்தாண்டுகளுக்கு அவர் பிறந்த நாட்டிற்கு தொடர்ந்து அணித்தலைவராக இருந்தார். அவர் குக் தீவுகளுக்காக விளையாடிய முதல்தர வீரர்களில் ஒருவராக ஆனார். விளையாடுவதில் இருந்து ஓய்வு பெற்ற பிறகு, பிரவுண் நடுவராகப் பொறுப்பேற்றார். தற்போது நியூசிலாந்து துடுப்பாட்ட நடுவர் "ஏ" குழுவில் உறுப்பினராக உள்ளார்.

## நடுவர் தொழில்
ஆகத்து 2011 இல், பிரவுண் 2011-12 பருவகாலத்துக்கான நியூசிலாந்து துடுப்பாட்டத்தின் நடுவர் "A" குழுவிற்கு உயர்த்தப்பட்டதன் மூலம் நியூசிலாந்து நடுவர்களின் முதல் 20 பேருள் ஒருவரானார். அவரது நியமனத்திற்கு முன்பு இரண்டு பருவகாலங்களுக்கு நடுவராக இருந்த அவர், 2012-13 பருவகாலத்திலும் "A" குழுவில் இருந்தார். 2012-13 பருவத்தில் நியூசிலாந்தின் முதல் தர மற்றும் ஒரு நாள் போட்டிகளில் பிரவுண் தனது முதல் போட்டிகளுக்கு நடுவராக இருந்தார். அதுவரை முக்கியமாக பெண்கள் போட்டிகள் மற்றும் தேசிய வயதுக்குட்பட்ட போட்டிகளுக்கு நடுவராக இருந்தார். சூன் 2016 இல் அவர் பன்னாட்டு நடுவர்கள் மற்றும் முறையீடு நடுவர்கள் குழுவில் சேர்க்கப்பட்டார்.

29 டிசம்பர் 2016 அன்று, நியூசிலாந்து மற்றும் வங்காளதேசம் இடையேயான தனது முதல் ஒருநாள் பன்னாட்டுப் போட்டியில்  கடமையாற்றினார். 6 சனவரி 2017 அன்று, நியூசிலாந்து மற்றும் பங்களாதேஷ் இடையேயான தனது முதல் பன்னாட்டு இருபது20  போட்டியில் அவர் நின்றார்.

அக்டோபர் 2019 இல், ஐக்கிய அரபு எமிரேட்ஸில் 2019 ஐசிசி இருபது20 உலகக் கோப்பை தகுதிச் சுற்றுப் போட்டியில் நடுவராகப் பணியாற்றும் பன்னிரண்டு நடுவர்களில் ஒருவராக அவர் நியமிக்கப்பட்டார். பிப்ரவரி 2020 இல், ஆஸ்திரேலியாவில் 2020 ஐசிசி மகளிர் இருபது20 உலகக் கோப்பையின் போது போட்டிகளில் நடுவராகச் செயல்படும் நடுவர்களில் ஒருவராக ஐசிசியால் தெரிவுசெய்யப்பட்டார். 11 டிசம்பர் 2020 அன்று நியூசிலாந்துக்கும் மேற்கிந்திய தீவுகளுக்கும் இடையிலான போட்டியில் அவர் தனது முதல் தேர்வுப் போட்டியில்  கடமையாற்றினார்.

## மேற்கோள்கள்


பகுப்பு:நியூசிலாந்தின் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1973 பிறப்புகள்
சமாரியம் அசிட்டைலசிட்டோனேட்டு

**சமாரியம் அசிட்டைலசிட்டோனேட்டு** (*Samarium acetylacetonate*) என்பது Sm(C5H7O2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் ஒருங்கிணைவுச் சேர்மமான இதை சுருக்கமாக Sm(acac)3 என்ற வாய்ப்பாட்டாலும் குறிப்பிடுவர்.  குளோரோஃபார்மில் உள்ள என்-புரோமோசக்சினிமைடுடன் வினைபுரிந்து வெளிர் மஞ்சள் நிற Sm(Br-acac)3 சேர்மத்தை கொடுக்கிறது. (இங்குள்ள Br-acac என்பது 3-புரோமோ-2,4-பெண்டேன் டையோன் ஈந்தணைவியாகும்). டைமெத்தில்சல்பாக்சைடில் உள்ள இதன் நீரேற்றை மீள்படிகமாக்கம் செய்து Sm(acac)3·2DMSO·H2O என்ற நீரேற்றைப் பெறலாம். இது டைகோபால்ட் ஆக்டாகார்பனைலுடன் வினைபுரிந்து SmCo5 சேர்மத்தை தயாரிக்கப் பயன்படுகிறது.

## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:அசிட்டைலசிட்டோனேட்டு அணைவுகள்
பெடிசு சியாமென்சிசு

***பெடிசு சியாமென்சிசு*** (*Badis siamensis*) என்பது தாய்லாந்தில் மட்டுமே காணப்படும்  நடுமுள் துடுப்புடைய மீன் குடும்பத்தைச் சேர்ந்த நன்னீர் மீன் சிற்றினமாகும். இந்த சிற்றினம் 3.9 செ.மீ. (1.5 அங்குலம்) நீளம் வரை வளரும்.இது ஒரு அகணிய உயிரி.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:அகணிய உயிரிகள்
ஆட்டெண்டோட்டசு வளைந்தவால் கொண்டைக் கரிச்சான்

**ஆட்டெண்டோட்டசு வளைந்தவால் கொண்டைக் கரிச்சான்** (அறிவியல் பெயர்: *Dicrurus hottentottus hottentottus*) என்பது வளைந்தவால் கொண்டைக் கரிச்சானின் துணையினமாகும். இது இந்தியா, மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா ஆகிய பகுதிகளில் காணப்படுகிறது.

## விளக்கம்
ஆட்டெண்டோட்டசு வளைந்தவால் கொண்டைக் கரிச்சான் பறவையானது மைனா அளவில் சுமார் 25 செ. மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பு நிறத்திலும் இருக்கும். இப்பறவையின் அலகு நீண்டு கூர்மையாகச் சற்று கீழ் நோக்கி வளைந்திருக்கும். உடலின் மேற்பகுதி பளபளப்பான கறுப்பு நிறத்தில் இருக்கும். இதன் உச்சந்தலையில் சுமார் ஐந்து செ. மீ. நீளமுள்ள மயிரை ஒத்த சில தூவிகள் பின்னோக்கி வளைந்ததாக காணப்படும். வால் பிளவு படாமல் சதுரமாக இருக்கும் என்றாலும் வாலின் புற இறகுகள் மேல் நோக்கி வளைந்து திருகிக் கொண்டிருக்கும். ஆண் பெண் பறவைகளுக்கு இடையில் பால் ஈருருமை இல்லை.    

## பரவலும் வாழிடமும்
ஆட்டெண்டோட்டசு வளைந்தவால் கொண்டைக் கரிச்சான் இந்தியா மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா ஆகிய பகுதிகளில் காணப்படுகிறது. தென்னிந்தியாவில் மேற்குத் தொடர்ச்சி மலைசார்ந்த மகுதிகளில் பசுங்காடுகளைச் சார்ந்து ஆங்காங்கே சமவெளிகளிலும் மலைகளில் 900 மீட்டர் உயரம் வரையும் காண இயலும்.

## நடத்தை
இது தனித்தோ, இணையாகவோ, சிறு கூட்டமாகவோ காடுகளில் உள்ள மரங்களின் மேல் திரியும் இயல்புடையது. பறக்கும் பூச்சிகளைப் பிடித்து உண்ணக்கூடிய இது மலர்களில் உள்ள தேனை விரும்பி உண்ணக்கூடியது. குறிப்பாக முள்முருக்கு, தைல மரம் போன்ற மரங்களில் கூட்டமாக காணலாம். மரங்களில் தேனை உண்ண வரும் பிற பறவைகளை இவை எட்டு முதல் பத்து வரையிலான கூட்டமாக சேர்ந்து விரட்டி அடிக்கும். இவை வைவது போல உரக்கக் குரல் எழுப்பும்.

இவை பெப்ரவரி முதல் சூன் முடிய இனப்பெருக்கத்தில் ஈடுபடும். இவைகருங்கரிச்சானின் கூட்டைவிட சற்று பெரியதாக் கோப்பை வடிவில் மரக்கிளைகளின் புறவெளி நுனியில் அமைக்கும். இவற்றின் கூடுகளை காடுகளில் உள்ள மரங்களிலேயே காண இயலும். இவை மூன்று அல்லது நான்கு முட்டைகளை இடும். முட்டைகள் வெளிர் பாலேடு நிறத்தில் சிவப்புக் கோடுகளோடு காணப்படும்.  ஆண் பெண் என இரு பறவைகளும் கூடு கட்டுதல், அடைக்காத்து இனப்பெருக்கம் செய்தல் போன்வற்றில் சேர்ந்து ஈடுபடும்.

## மேற்கோள்கள்
 

பகுப்பு:கரிச்சான்கள்
பகுப்பு:இந்தியப் பறவைகள்
ஜக்கன்னா

**பேரம் ராஜு ஜக்கன்னா** (*Peram Raju Jakkana*) 15 ஆம் நூற்றாண்டின் முற்பகுதியில் (1450) வாழ்ந்த புகழ்பெற்ற தெலுங்குக் கவிஞர் ஆவார். இவர் நியோகி பிராமணக் குடும்பத்தில் அக்கமாம்பா மற்றும் அன்னையாமத்யுலு ஆகியோருக்கு பிறந்தார். விஜயநகரப் பேரரசின் ஆட்சியாளரான பிரௌத தேவராயலுவின் அவையில் கவிஞராகப் பணியாற்றினார். அரசவையில் கருவூல அமைச்சராக இருந்த வெண்ணெலகண்டி சித்தன்னனாமத்யாவுக்கு இவர் அர்ப்பணித்த *விக்ரமார்க்க சரித்திரமு* என்பது இவரது புகழ்பெற்ற படைப்பாகும். இந்த படைப்பு உஜ்ஜைனியின் அரசன் விக்ரமாதித்தியனின் கதையை விவரிக்கிறது.

ஜக்கனா சிறீநாதருக்கும் போத்தன்னாவுக்கும் சமகாலத்தவர்.

இவரது படைப்பான *விக்ரமார்க்க சரித்திரமு* 1913 இல் சென்னையின் வாவில்லா அச்சகம் மூலம் வெளியிடப்பட்டது.  ஐதராபாத்தின் ஆந்திர பிரதேச சாகித்ய அகாதமி மூலம் 1968 ஆம் ஆண்டு மீண்டும் வெளியிடப்பட்டது.

## சான்றுகள்

பகுப்பு:தெலுங்கு கவிஞர்கள்
லாத்விய கணிதவியல் சங்கம்

**லாத்விய கணிதவியல் சங்கம்** (*Latvian Mathematical Society*) என்பது லாத்வியாவிலுள்ள கற்றறிந்த கணிதவியலாளர்களின் சமூகமாகும். இச்சங்கம் பன்னாட்டு கணித சங்கத்தால் லாத்வியா நாட்டிற்கான ஒரு தேசிய கணித அமைப்பாக அங்கீகரிக்கப்பட்டுள்ளது. லாத்வியாவில் கணித செயல்பாட்டைத் தூண்டுவது மட்டுமின்றி, முந்தைய சாதனைகளை ஒருங்கிணைத்து, பன்னாட்டு அளவில் லாத்விய கணிதவியலாளர்களை பிரதிநிதித்துவப்படுத்தும் பொறுப்பையும் இச்சங்கம் தன் நோக்கமாகக் கொண்டுள்ளது. லாத்விய கணிதவியல் சங்கம் 1993 ஆம் ஆண்டில் நிறுவப்பட்டது.

லாத்வியா நாட்டிலுள்ள ரிகா நகரத்தின்  லாத்வியா பல்கலைக்கழகத்தைச் சேர்ந்த ஆண்ட்ரேச்சு  ரெய்ன்ஃபெல்ட்சு தற்போது இச்சங்கத்தின் தலைவராக உள்ளார். 

## மேற்கோள்கள்

## புற இணைப்புகள்
* 

பகுப்பு:லாத்வியா
தெலியமுரா சட்டமன்றத் தொகுதி

**தெலியமுரா சட்டமன்றத் தொகுதி** (*Teliamura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது. இத்தொகுதி பட்டியல் சாதியினரும் பழங்குடியினருக்குமாக ஒதுக்கப்பட்டுள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2018 தேர்தல்

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* கோவாய் மாவட்டம்
* தெலியமுரா
* திரிபுரா கிழக்கு (மக்களவைத் தொகுதி)

## மேற்கோள்கள்


பகுப்பு:திரிபுரா சட்டமன்றத் தொகுதிகள்
பகுப்பு:கோவாய் மாவட்டம்
வரிப் பாரை

**வரிப் பாரை** *(உரப்சிசு உரப்சிசு-Uraspis uraspis)* என்பது பாரை மீன் குடும்பத்தில் உள்ள சிற்றினமாகும். இது இந்தோ-பசிபிக் பகுதியில் காணப்படுகிறது.

## பரவலும் வாழ்விடமும்
வரிப்பாரை எனப்படும் இந்த மீன் இந்தோ-பசிபிக் பகுதியில் காணப்படுகிறது. இதன் பரவல் செங்கடல் மற்றும் பாரசீக வளைகுடாவிலிருந்து இந்தியப் பெருங்கடலில் இலங்கை வரையிலும், பிலிப்பீன்சிலிருந்து சப்பானில் உள்ள இரியுக்கியூ தீவுகள் வரையிலும் கிழக்கே ஹவாய் வரையிலும் பரவியுள்ளது.

## விளக்கம்
முதிர்ச்சியடைந்த மீன்  நீளம் வரை வளரக்கூடியது.

## மேற்கோள்கள்

## வெளி இணைப்புகள்
* Smith, J.L.B. 1962. Ichthyological Bulletin; No. 26: The rare "Furred-Tongue" Uraspis uraspis (Gunther) from South Africa, and other new records from there. Grahamstown: Department of Ichthyology, Rhodes University.
சமாரியம் ஆக்சியயோடைடு

**சமாரியம் ஆக்சியயோடைடு** (*Samarium oxyiodide*) என்பது SmOI என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியம்(II) அயோடைடுடன் உலர் ஆக்சிசனைச் சேர்த்து வினைபுரியச் செய்தால் சமாரியம் ஆக்சியயோடைடு சேர்மத்தைப் பெறலாம். காற்றில் 335 °செல்சியசு வெப்பநிலைக்கு வெப்பப்படுத்தினால் இது ஆக்சிசனேற்றம் அடைகிறது. மேலும் 460 °செல்சியசு, 560 °செல்சியசு  மற்றும் 640 °செல்சியசு வெப்பநிலைகளுக்கு சூடுபடுத்தப்பட்டால் nSmOI·Sm2O3 சேர்மங்கள் உருவாகின்றன. வாய்ப்பாட்டிலுள்ள n என்பது முறையே 7, 4, 2 என்ற எண்களைக் குறிக்கிறது. மேலும் 885 °செல்சியசு வெப்பநிலைக்கு வெப்பப்படுத்தினால் முழுமையாக சமாரியம் ஆக்சைடாக மாறுகிறது. சமாரியம் ஆக்சியயோடைடு புரோப்பைலீன் ஆக்சைடு வழிப்பெறுதிகளை மெத்தில் கீட்டோன்களாக மறுசீரமைக்க உதவுகிறது. சமாரியம்(III) அயோடைடு, சோடியம் அயோடைடு மற்றும் சோடியம் ஆகியவற்றுடன் 903 கெல்வின் வெப்பநிலையில் தாண்டலம் கொள்கலனில் வினைபுரிந்து கருப்பு நிறத்திலான Sm4OI6 சேர்மத்தைக் கொடுக்கிறது.
## மேற்கோள்கள்

## வெளி இணைப்புகள்
* 

பகுப்பு:சமாரியம்(III) சேர்மங்கள்
பகுப்பு:ஆக்சியயோடைடுகள்
சமதா கிராந்தி தளம்

**சமதா கிராந்தி தளம்** (*Samata Kranti Dal*) என்பது பிரஜா கிஷோர் திரிபாதி தலைமையிலான இந்தியாவில் ஒடிசாவின் மாநில அரசியல் கட்சியாகும். இந்தக் கட்சி மே 2013-ல் நிறுவப்பட்டது. இந்தியத் தேர்தல் ஆணையத்தால் சமதா கிராந்தி தளத்திற்கு 'கத்தரிக்கோல்' சின்னம் ஒதுக்கப்பட்டுள்ளது.

2014 தேர்தலுக்கு முன்னதாக பா.ஜா.கா. கூட்டணியுடன் ச.கி.த. தேர்தல் உடன்பாட்டை எட்ட முயன்றது. பாரதிய ஜனதா கட்சியின் அருண் ஜெட்லி திரிபாதியுடன் உரையாடினார். இருப்பினும் எந்த உடன்பாடும் எட்டப்படாததால் சமதா கிராந்தி தளம் மக்களவை மற்றும் சட்டப் பேரவைத் தேர்தல்களில் தனித்துப் போட்டியிட்டது. 2014ஆம் ஆண்டு ஒடிசா சட்டமன்றத் தேர்தலில் இக்கட்சி பிரமித்ராபூர் என்ற தனி தொகுதியில் வென்றது.

## மேலும் பார்க்கவும்

* உதய் மண்டல் தலைமையிலான சமதா கட்சி.

## மேற்கோள்கள்

பகுப்பு:ஒடிசா அரசியல் கட்சிகள்
நாக லக்சுமயா

**நாக லக்சுமயா** (*Naka Laxmaya*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு திசம்பர் மாதம் 2 ஆம் தேதியன்று இவர் நாகா கோயாவுக்கு மகனாகப் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டப் பேரவையின் சட்டமன்ற உறுப்பினராக இருந்தார். 1980 ஆம் ஆண்டில் நடைபெற்ற தேர்தலில் வெற்றி பெற்று  மால்காங்கிரி சட்டமன்றத் தொகுதியின் பிரதிநிதியாக  ஒடிசா சட்டமன்ற உறுப்பினராகத் தேர்ந்தெடுக்கப்பட்டார்.

1975 ஆம் ஆண்டில் அரசு வேலையை விட்டுவிட்டு பொதுச் சேவையில் தன்னை ஈடுபடுத்திக் கொண்ட இவர் பின்னர் காங்கிரசு கட்சியில் சேர்ந்து நேரடி அரசியலில் ஈடுபட்டார். 1977 ஆம் ஆண்டு ஒடிசா சட்டப் பேரவைத் தேர்தலில், மால்காங்கிரி சட்டமன்றத் தொகுதியில் காங்கிரசு சார்பில் போட்டியிட்டார், ஆனால் அப்போது தோல்வியடைந்தார்.

நாகா லக்சுமயா 2020 ஆம் ஆண்டு சனவரி மாதம் 16 அன்று தனது 69 ஆவது வயதில் இறந்தார்.

## மேற்கோள்கள்

பகுப்பு:1950 பிறப்புகள்
பகுப்பு:2020 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
கார்பன் பசை மின்முனை

ஒரு **கார்பன்-பசை எலக்ட்ரோடு** (**Carbon-paste electrode**) கடத்தும் தன்மையுடைய கிராபைட்டுத்தூள்  மற்றும் ஒட்டும் திரவத்தின் கலவையிலிருந்து தயாரிக்கப்படும் மின்முனை ஆகும்.  இந்த மின்முனைகளை உருவாக்குவதற்கு எளிதானதாகவும் எலக்ட்ரான் பரிமாற்றத்திற்கு எளிதில் புதுப்பிக்கக்கூடிய மேற்பரப்பை வழங்குவதாகவும் உள்ளது. கார்பன் பசை மின்முனைகள் பன்முகக் கார்பன் மின்முனைகளின் சிறப்புக் குழுவைச் சேர்ந்தவை. இந்த மின்முனைகள் முக்கியமாக வோல்டாஅளவியல் அளவீடுகளுக்கு பரவலாகப் பயன்படுத்தப்படுகின்றன; இருப்பினும், கார்பன் பசை அடிப்படையிலான உணரிகள் கூலோஅளவியலிலும் பொருந்தும். 

## நன்மைகள்
கார்பன் பசை மிகக் குறைந்த செலவில் எளிதாகப் பெறக்கூடியவையாக இருப்பதாலும் பிற சேர்மங்களின் கலவையுடன் மாற்றியமைக்கப்பட்ட மின்முனைப் பொருளைத் தயாரிப்பதற்கு ஏற்றதாகவும் இருப்பதால் இவ்வகை மின்முனைகள் மிகவும் பிரபலமானவையாக உள்ளன. மின்முனைக்கென இருக்க வேண்டிய சில முன் தீர்மானிக்கப்பட்ட பண்புகளை இவ்வகை மின்முனைகள் அளிக்கின்றன. இந்த வழியில் செய்யப்பட்ட மின்முனைகள் கனிம மற்றும் கரிம மின் வேதியியல் இரண்டிற்கும் மிகவும் தேர்ந்தெடுக்கப்பட்ட உணரிகளாகவும் விளங்குகின்றன. கார்பன் பசை, கண்ணாடி கார்பன் பசை, கண்ணாடி கார்பன் போன்றவை மாற்றியமைக்கப்படும் மின்முனைகள் வேதியியல்ரீதியாக மாற்றியமைக்கப்பட்ட மின்முனைகள் என்று அழைக்கப்படுகின்றன. வேதியியல்ரீதியாக மாற்றப்பட்ட மின்முனைகள் கனிம மற்றும் கரிம இனங்களின் பகுப்பாய்விற்குப் பயன்படுத்தப்பட்டுள்ளன. 

## குறைபாடுகள்
கார்பன் பசை மின்முனைகளின் மிகப்பெரிய குறைபாடு, நடைமுறைப் பகுப்பாய்வில் அவற்றின் பொருந்தக்கூடிய தன்மையைக் கட்டுப்படுத்துகிறது. கார்பன் பசை அடிப்படையிலான மின்முனைகளுடன் வேலை செய்வதில் வெற்றி என்பது பயனரின் அனுபவத்தைப் பொறுத்தது. எந்த வகையான திட மின்முனைகளுக்கும் இது உண்மையாக இருந்தாலும், கார்பன் பசை மின்முனைகள் ஒரு விதிவிலக்கான வழக்காக இருக்கிறது. வணிக ரீதியாக கிடைக்கக்கூடிய திட மின்முனைகளுக்கு மாறாக, ஒவ்வொரு உற்பத்தியாளரிடமிருந்தும் கிடைக்கக்கூடிய அனைத்து தயாரிப்புகளுக்கும் அடிப்படை மின்வேதியியல் பண்புகள் ஒப்பிடக்கூடியனவாக இருந்தாலும் ஒவ்வொரு கார்பன் பசை மின்முனை அலகும் தனித்த ஒன்றாகும். இவற்றின் இயற்பியல், வேதியியல் மற்றும் மின்வேதியியல் பண்புகள் ஒரு தயாரிப்பில் இருந்து மற்றொன்றுக்கு வேறுபடலாம். இந்த காரணத்திற்காக ஒவ்வொரு தனித்த மின்முனையும் தனித்தனியாக அளவீடு செய்யப்பட வேண்டும். ஆராய்ச்சி சூழலில் இது ஒரு பிரச்சினையாக இல்லாவிட்டாலும் கூட, உற்பத்தி சேவையில் இவ்வாறு செய்வது கணிசமான சுமையாக இருக்கும்.

## மேற்கோள்கள்

பகுப்பு:மின்முனைகள்
மஞ்சுளா சுவைன்

**மஞ்சுளா சுவைன்** (*Manjula Swain*) என்பவர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். சுவைன் ஒடிசா சட்டமன்றத்திற்கு 2019ஆம் ஆண்டு நடைபெற்ற தேர்தலில் அசுகா சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினராகத்  தேர்ந்தெடுக்கப்பட்டார்.

## வாழ்க்கைக் குறிப்பு
மஞ்சுளாவின் கணவர் லடு கிசோர் சுவைன், முன்னாள் சட்டமன்ற உறுப்பினர் ஆவார்.  நாடாளுமன்ற உறுப்பினராகவும் அவர் இருந்தார். மஞ்சுளா ஐந்தாம் வகுப்பு வரை படித்திருக்கிறார்.

## அரசியல்
மஞ்சுளா பிச்சூ சனதா தளத்தின் ஒரு தொண்டராக ஒடிசா அரசியலில் தீவிரமாக ஈடுபட்டு வருகிறார். 2002 ஆம் ஆண்டு முதல் 2007 ஆம் ஆண்டு வரை பஞ்சாயத்துத் தலைவராக இருந்தார்.  2019 ஆம் ஆண்டு நடைபெற்ற ஒடிசா சட்டமன்றத் தேர்தலில், மஞ்சுளா பிச்சூ சனதா தள வேட்பாளராகப் போட்டியிட்டு தேர்ந்தெடுக்கப்பட்டார்.  பாரதிய சனதா கட்சி வேட்பாளர் தேப்ராச்சு  மொகந்தியை 27,233 வாக்குகள் வித்தியாசத்தில் மஞ்சுளா தோற்கடித்தார். 2019 ஆம் ஆண்டு முதல் 2024 ஆம் ஆண்டு  தனது பதவிக்காலம் முடியும் வரை இந்த சட்டமன்றத்தில் பணியாற்றினார்.

2024 ஆம் ஆண்டு நடைபெற்ற ஒடிசா சட்டமன்றத் தேர்தலிலும் இவர் பிச்சூ சனதா தள வேட்பாளராக அசிகா சட்டமன்றத் தொகுதியில் போட்டியிட்டார். இந்தத் தேர்தலில், அவர் மொத்தம் 51,024 வாக்குகளைப் பெற்று இரண்டாவது இடத்தைப் பிடித்தார்.  தனது நெருங்கிய போட்டியாளரான பாரதிய சனதா கட்சியின் சரோச்சு குமார் பதியிடம் 8,059 வாக்குகள் வித்தியாசத்தில் மஞ்சுளா தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:ஒடிசா சட்டமன்ற பெண் உறுப்பினர்கள்
நயன் தாரா தாஸ்

**நயன் தாரா தாஸ்** (பிறப்பு 1 சனவரி 1915) பீகாரில் உள்ள ஜமுய் தொகுதியில் முதல் மக்களவை உறுப்பினராக இருந்தார். இவர் முங்கீரின் பூரணிகஞ்சில் பிறந்தார்.

இவர் முங்கேரிலிருந்து 2வது முறையாகவும், ஜமுய்யிலிருந்து 3வது மற்றும் 4வது முறையாகவும் மக்களவைக்குத் தேர்ந்தெடுக்கப்பட்டார். 

## சான்றுகள்

பகுப்பு:பீகார் அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:1915 பிறப்புகள்
மணிப்பூர் மக்கள் கட்சி

Political party in India


**மணிப்பூர் மக்கள் கட்சி** (*Manipur Peoples Party*) என்பது வடகிழக்கு இந்திய மாநிலமான மணிப்பூரில் உள்ள ஒரு அரசியல் கட்சியாகும். மணிப்பூர் மக்கள் கட்சி 26 திசம்பர் 1968-ல் இந்திய தேசிய காங்கிரசின் அதிருப்தியாளர்களால் நிறுவப்பட்டது. பிப்ரவரி 2007 மணிப்பூர் மாநிலத் தேர்தலில், இக்கட்சி 60 இடங்களில் போட்டியிட்டு 5 இடங்களைப் பெற்றது.http://www.rulers.org/2007-02.html

தற்போது இது தேசிய ஜனநாயகக் கூட்டணியை (இந்தியா) ஆதரித்த வடகிழக்கு அரசியல் கட்சிகளைக் கொண்ட வடகிழக்கு பிராந்திய அரசியல் முன்னணியின் ஒரு பகுதியாகும்.

## முதல்வர்கள் பட்டியல்

## மேலும் பார்க்கவும்

* இந்திய தேசிய காங்கிரசிலிருந்து பிரிந்த கட்சிகள்
* ஓ. ஜாய் சிங்

## குறிப்பு

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:Short description is different from Wikidata
இந்தியத் தேசிய காங்கிரசு (செகசீவன்ராம்)

**இந்தியத் தேசிய காங்கிரசு (செகசீவன்ராம்)**(*Indian National Congress* (*Jagjivan*)) என்பது இந்தியாவில் உள்ள ஒருஅரசியல் கட்சி ஆகும். ஜெகசீவன்ராம் இந்தியத் தேசிய காங்கிரசிலிருந்து ராஜினாமா செய்த பிறகு, ஆகத்து 1981-ல் இக்கட்சி உருவாக்கப்பட்டது.

கட்சித் தலைவர் தேவராஜா உர்சை கட்சியிலிருந்து நீக்கி, அகில இந்தியத் காங்கிரசு கட்சி கூட்டத்தை ஜெகசீவன்ராம் நடத்தினார். இதன் காரணமாகக் காங்கிரசிலிருந்து ராம் வெளியேற்றப்பட்டார்.

இக்கட்சி இந்திய நாடாளுமன்றத்தில் ஒரு சில உறுப்பினர்களுடன் செயல்பட்டது. ஆனால் 1986-ல் ஜெகசீவன்ராமின் மரணத்திற்குப் பிறகு கலைக்கப்பட்டது.

## மேற்கோள்கள்

பகுப்பு:இந்தியாவில் செயல்படாத அரசியல் கட்சிகள்
பாரடைசியஸ் துடுப்பு வால் கரிச்சான்

**பாரடைசியஸ் துடுப்பு வால் கரிச்சான்** (அறிவியல் பெயர்: *Dicrurus paradiseus paradiseus*) என்பது துடுப்பு வால் கரிச்சானின் துணையினம் ஆகும். இது தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது.

## விளக்கம்
பாரடைசியஸ் துடுப்பு வால் கரிச்சான் மைனா அளவில், நீண்ட துடுப்பு வாலுசன் சுமார் 60 செ.மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பாகவும் இருக்கும். இதன் உடல் பளபளப்பான கறுப்பு நிறத் தோற்றம் கொண்டது. இதன் தலையில் சிறிய பின் வளைந்த கொண்டை காணப்படும். வாலின் புற இறகுகள் இரண்டும் மெல்லிய கம்பி போல நீண்டு முடிவில் துடுப்புப் போல் அகன்று திருகிக்கொண்டு முடிந்திருக்கக் காண இயலும்.    

## பரவலும் வாழிடமும்
பாரடைசியஸ் துடுப்பு வால் கரிச்சான் தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது. தென்னிந்தியாவில் மேற்குத் தொடர்ச்சி மலை சார்ந்த பகுதிகளில் உள்ள பசுங்காடுகளிலும், இலையுதிர் காடுகளிலும், சமவெளிகளிலும், மலைகளில் சுமார் 1200 மீட்டர் உயரம் வரையிலும் காணப்படுகிறது. மூங்கில் காடுகள், இரப்பர் தோட்டங்களிலும் காண இயலும். 

## நடத்தை
இது வால்காக்கை, மரங்கொத்தி, ஈப்பிடிப்பான் முதலிய பறவைகளோடு சேர்ந்து இரைதேடி அலையும் பழக்கம் கொண்டது. இப்பறவை பலவகைப் பறவைகளைப் போல குரல் எழுப்பும் திறமை கொண்டது. இனப்பெருக்க காலத்தில் புலர்வதற்கு நெடு நேரம் முன்னதாகவே ஓயாது தொடர்ந்து டுங், டுங், டுங் எனக் கணீர் என்ற குரலில் கத்தியபடி இருக்கும். 
பூச்சிகள், சிறு வண்ணத்துப் பூச்சிகள், மலர்களில் உள்ள தேன் ஆகியவற்றை உணவாகக் கொள்ளும். 

இப்பறவை பெப்ரவரி முதல் மே முடிய இனப்பெருக்கம் செய்யும். குச்சிகள், வேர், நார் ஆகியவற்றைக் கொண்டு மரங்களின் பறங்களில் தொங்கும் கிளைகளில் சிலந்தி நூல் கொண்டு கூடு கட்டும். கூடுகளை தரையில் இருந்து ஊந்து முதல் 15 மீட்டர் உயரத்தில் காண இயலும். பாலேட்டு வெண்மையான செம்பழுப்புக் கறைகள் கொண்ட மூன்று முட்டைகளை இடும். 

## மேற்கோள்கள்

பகுப்பு:தென்னிந்தியப் பறவைகள்
பகுப்பு:கரிச்சான்கள்
ஆந்தரே சாக்கரோவ் பரிசு

**ஆந்தரே சாகரோவ் பரிசு (Andrei Sakharov Prize)**  என்பது 2006 ஆம் ஆண்டு முதல் அமெரிக்க இயற்பியல் மன்றத்தால்  இரண்டாண்டுக்கு ஒருமுறை வழங்கப்படும் ஒரு பரிசு ஆகும். பெறுநர்கள் " ஒப்பரிய *தலைமைக்கும் அல்லது [[மனித உரிமை|மாந்தஉரிமைகளை]] நிலைநாட்டுவதில் அறிவியலாளர்களின்  அருஞ்செயல்களுக்காக* "த் தேர்ந்தெடுக்கப்படுகின்றனர். சோவியத்து ஒன்றியத்தின் அணு இயற்பியலாளரும் மாறுபட்டு விலகியவரும் மாந்த உரிமை ஆர்வலருமான  ஆந்தரே கசாக்கரோவ் (1921-1989) என்பவரின் பெயரால் இந்தப் பரிசு வழங்கப்படுகின்றது; 2007 ஆம் ஆண்டில் இதன் மதிப்பு $10,000 ஆக இருந்தது.
## பரிசு பெற்றவர்கள்

* 2006 யூரி ஓருலோவ் (காருணெல் பல்கலைக்கழகம்)
* 2008 இலியாங்கிங்கு சூ (சீன அறிவியல் அகாடமி)
* 2010 எருமன் வினிக்கு (இசுடான்போர்த நேர்கோட்டு முடுக்கக மையம்), சோசப்பு பிருமன் (நியூயார்க்கு நகரப் பல்கலைக்கழகம்),  மோரிசு (மொயிசே) பிரிப்புத்தீன் (தேசிய அறிவியல் அறக்கட்டளை)
* 2012 முலுகெட்டா பெக்கலி (அடிசு அபாபா பல்கலைக்கழகம்),  இரிச்சாடு வில்சன் (ஆவேடு (Harvard) பல்கலைக்கழகம்)
* 2014 போரிசு அலட்டுசூலர் (PN இலெபதேவ் இயற்பியல் கழகம்) மற்றும் ஓமிது கோக்கபி (ஆசுட்டினில் உள்ள தெக்குசாசு பல்கலைக்கழகம்)
* 2016 சாபரா எம். இலெருமன் (மாலட்டா மாநாட்டு அறக்கட்டளை)
* 2018 இரவி குச்சிமஞ்சி ( இந்திய வளர்ச்சிக்கான மன்றம் ) மற்றும் நருகீசு முகம்மதி (ஈரான் பொறியியல் சரிபார்ப்பு நிறுவனம்)
* ஐசே எருசான்  (இசுத்தான்பூல்l தொழினுத்பப் பல்கலைக்கழகம் மற்றும் சியாவோசிங்கு சி(தெம்பிள் பல்கலைக்கழகம் )
* 2022 சான் சி. பொலானி (தொராண்டோ பல்கலைக்கழகம்)
## இவற்றையும் பார்க்கவும்

## மேற்கோள்கள்

## வெளி இணைப்புகள்
* ஆந்தரே  சாகரோவ் பரிசு, அமெரிக்கன் பிசிகல் சொசைட்டி

பகுப்பு:மனித உரிமை பரிசுகள்
ஜி-23 (அரசியல் குழு)

**ஜி-23** (G-23) என்பது இந்திய தேசிய காங்கிரசு கட்சியில் உள்ள 23 இந்திய நாடாளுமன்ற உறுப்பினர்களைக் கொண்ட குழுவாகும். இவர்கள் வலுவான தலைமையைக் கேட்டு கடிதம் எழுதினர்.

## ஜி-23 உறுப்பினர்களின் பட்டியல்

## மேற்கோள்கள்

பகுப்பு:மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
கருநாடக புரட்சிகர முன்னணி

**கருநாடக புரட்சிகர முன்னணி** (*Karnataka Kranti Ranga*) என்பது கர்நாடகா கிராந்தி ரங்கா என்றும் கன்னட கிராந்தி ரங்கா என்றும் அழைக்கப்படுகிறது. இது இந்தியாவின் கர்நாடகத்தின் உள்ள ஒரு பிராந்திய அரசியல் கட்சியாகும். இந்தியத் தேசிய காங்கிரசிலிருந்து 1979-ல் தேவராஜா அரசு பிரிந்து இக்கட்சியினை உருவாக்கினார். இது பின்னர் இந்தியத் தேசிய காங்கிரசு (அ) என்று அழைக்கப்பட்டது. பின்னர் இக்கட்சி ஜனதா கட்சியுடன் இணைந்தது.

மீண்டும் 1983-ல்,கருநாடக புரட்சிகர முன்னணி சாரெகொப்பா பங்காரப்பாவால் "துவக்கப்பட்டு", 1989 கர்நாடக சட்டமன்றத் தேர்தலுக்கு முன்பு காங்கிரசுடன் இணைக்கப்பட்டது.

## மேற்கோள்கள்

பகுப்பு:1979இல் நிறுவப்பட்ட அரசியல் கட்சிகள்
வடிகால் புழை

thumb| வடிகால் புழை
**வடிகால் புழை அல்லது ஆசுகுலம்** (*Osculum*)(பன்மை "ஆசுகுலா") என்பது பஞ்சுயிரிகளில் உள்ள நீர் வெளியேற்ற அமைப்பாகும். இது வெளியில் ஒரு பெரிய திறப்பு போன்று காணப்படும். இதன் மூலம் நீரானது புழையுடலி குழியிலிருந்து வெளியேறுகிறது. புழையுடலியின் கழிவுகள் வெளியேறும் தண்ணீர் மூலம் அகற்றப்படுகிறது. பஞ்சுயிரியின் கழிவுகள் ஆசுகுலம் வழியாக வெளியேறும் நீரில் அனுப்பப்படுகிறது. பஞ்சுயிரிகள் அதிக அளவு தண்ணீரை வெளியேற்றுகின்றன. பொதுவாக பஞ்சுயிரியின் உடல் அளவிற்குச் சமமான நீர் அளவு ஒவ்வொரு ஐந்து வினாடிக்கும் வெளியேற்றப்படுகிறது. சவ்வூடுகளின் அளவு சுருங்கும் மயோசைட்டுகளால் கட்டுப்படுத்தப்படுகிறது. இதன் அளவு, பஞ்சுயிரி வழியாகச் செல்லும் நீரின் அளவை தீர்மானிக்கும் காரணிகளில் ஒன்றாகும். தண்ணீரில் அதிகப்படியான வண்டல் காணப்பட்டால் வடிகால் புழை முழுமையாக மூடப்படும்.

## மேற்கோள்கள்

பகுப்பு:பஞ்சுயிரி உடற்கூறியல்
வீரன் அம்பலம்

**க. வெ. வீரன் அம்பலம்** (*K. V. Veeranambalam*) என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் மேலூர் சட்டமன்ற தொகுதிக்கு 1980, 1984 சட்டமன்றத் தேர்தல்களில் இந்திய தேசிய காங்கிரசு கட்சியின் சார்பில் தொடர்ந்து இரண்டு முறை போட்டியிட்டு வெற்றி பெற்றார். 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1917 பிறப்புகள்
ஜியோடிடே

**ஜியோடிடே** (*Geodiidae*) என்பது பஞ்சுயிரிகளின் குடும்பங்களுள் ஒன்றாகும்.

## பேரினம்

* *கமினெல்லா* லெண்டன்பெல்ட், 1894
* *காமினசு* ஷ்மிட், 1862
* *டிப்ரெசியோஜியோடியா* கார்டெனாசு, ராப், சாண்டர் & தெண்டல், 2010 (தற்காலிக பெயர்)
* *எரிலசு* கிரே, 1867
* *ஜியோடியா* லாமார்க், 1815
* *மெலோப்லசு* தீலே, 1899
* *பேச்சிமாடிசுமா* போவர்பேங்க், 1864
* *பெனாரசு* கிரே, 1867

## மேற்கோள்கள்

பகுப்பு:புழையுடலிகள்
ஏர்டெல் பேமெண்ட்ஸ் பேங்க்

**ஏர்டெல் பேமெண்ட்ஸ் வங்கி** என்பது புது தில்லியை தலைமையிடமாகக் கொண்ட ஒரு இந்திய பேமெண்ட் வங்கி ஆகும்.  இந்நிறுவனம் பார்தி ஏர்டெல் நிறுவனத்தின் துணை நிறுவனமாகும். 5 ஜனவரி 2022 அன்று, RBI சட்டம், 1934 இன் இரண்டாவது அட்டவணையின் கீழ் இந்திய ரிசர்வ் வங்கியால் திட்டமிடப்பட்ட வங்கி அந்தஸ்து வழங்கப்பட்டது. 

## மேற்கோள்கள்

பகுப்பு:நிதிச் சேவைகள்
அருணாச்சல காங்கிரசு (மித்தி)

**அருணாச்சல காங்கிரசு (மித்தி)** (*Arunachal Congress (Mithi)*), என்பது அருணாச்சல காங்கிரசிலிருந்து பிரிந்த குழுவாகும். அருணாச்சல காங்கிரசு  தலைவர் கேகோங்க் அபாங்கிற்கு எதிராக முகுத் மித்தி ஒரு கிளர்ச்சியை வழிநடத்தியபோது 1998-ல் அருணாச்சல காங்கிரசு (மித்தி) உருவாக்கப்பட்டது.  அருணாச்சல காங்கிரசு மித்திஅருணாச்சலப் பிரதேசத்தின் 40 (60 பேரில்) சட்டமன்ற உறுப்பினர்களையும், மக்களவையின் உறுப்பினர்களில் ஒருவராக வாங்சா ராஜ்குமாரையும் வெற்றிபெறச் செய்தது. இக்கட்சி புதிய மாநில அரசாங்கத்தை உருவாக்கியது, மித்தி முதல்வராக இருந்தார். 1999-ல் அருணாச்சல காங்கிரசு (மித்தி) இந்தியத் தேசிய காங்கிரசுடன் இணைந்தது. 2003 வரை ஆட்சியிலிருந்தது.

## மேலும் பார்க்கவும்

* இந்திய தேசிய காங்கிரஸிலிருந்து பிரிந்த கட்சிகள்
பகுப்பு:1998இல் நிறுவப்பட்ட அரசியல் கட்சிகள்
பகுப்பு:இந்திய தேசிய காங்கிரசு
மலபாரிக்கா சாம்பல் தலை மைனா

**மலபாரிக்கா சாம்பல் தலை மைனா** (அறிவியல் பெயர்: *Sturnia malabarica malabarica*) என்பது சாம்பல் தலை மைனாவின் துணையினம் ஆகும்.  இப்பறவை இந்தியா (தென்மேற்கு, வடகிழக்கு தவிர), தெற்கு நேபாளம் மற்றும் வங்கதேசம் ஆகிய பகுதிகளில் காணப்படுகிறது.

## விளக்கம்
மலபாரிக்கா சாம்பல் தலை மைனா மைனாவைவிடச் சற்று சிறியதாகவும், மெலிந்தும் சுமார் 20 செ. மீ. நீளமுள்ளதாக இருக்கும். இப்பறவையின் அலகின் அடிப்பகுதி நீலமாகவும் நடுப்பகுதி பச்சையாகவும் முனை மஞ்சளாகவும் இருக்கும். விழிப்படலம் வெளிர் நீலநிறத்திலும், கால்கள் பழுப்புத் தோய்ந்த மஞ்சள் நிறத்திலும் இருக்கும். இதன் நெற்றியும் தொண்டையும் வெண்மையாக இருக்கும். உடலின் மேற்பகுதி சாம்பல் நிறமாகவும், தலை, கழுத்து, தோள்பட்டை ஆகியவற்றில் வெண்மையான கோடுகள் காணப்படும். இறக்கைகள் கறுப்புத் தோய்ந்த பழுப்பு நிறத்தில் இருக்கும். வால் கறுப்பாகச் செம்பழுப்பு முனையோடு இருக்கும். உடலின் அடிப்பகுதி சிவப்புத் தோய்ந்த மஞ்சள் பழுப்பாக இருக்கும். வயதான பறவைகளின் நிறம் சற்று வேறுபட்டுக் காணப்படும். பால் ஈருருமை இல்லை.    

## பரவலும் வாழிடமும்
இப்பறவைத் துணையினம் குஜராத்தின் பூஜ்ஜிலிருந்து வட கிழக்காக சண்டிகருக்குத் தெற்கேயுள்ள இந்தியாவின் பெரும்பகுதி, இமாச்சலப் பிரதேசத்திலிருந்து கிழக்காக நேப்பாளம் வழியாக பூட்டான், வடகிழக்கு அருணாச்சலப் பிரதேசத்தின் மிசுமி மலைகள், வடக்கு அசாம் வரை, தெற்கே ஒடிசா வரை காணப்படுகின்றது. குளிர் காலத்தில் தென்னிந்தியாவுக்கு வலசை வருகின்றன. குளிர் காலத்தில் தென்னிந்தியா முழுவதும் ஆங்காங்கே காணப்பட்டாலும் குறிப்பாக கேரளத்தில் காணப்படுகிறது.

## நடத்தை
இப்பறவை ஐந்து முதல் இருபது வரையிலான சிறு கூட்டமாக பிற மைனாக்களோடு பெரும்பாலும் மரங்களில் உயரவே திரியக் காணலாம். இவை மைனாவைப் போல தரையில் மேய்வது இல்லை. இலந்தை லாண்டனா ஆகியவற்றின் பழங்களும் மலர்த் தேனும் இதன் முதன்மை உணவாகும். இவை வட இந்தியாவில் இனப்பெருக்கம் செய்கின்றன. 

## மேற்கோள்கள்

பகுப்பு:மைனா
பகுப்பு:இந்தியப் பறவைகள்
சமாரியம்(III) பாசுபேட்டு

**சமாரியம்(III) பாசுபேட்டு** (*Samarium(III) phosphate*) என்பது SmPO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியத்தின் அறியப்பட்ட பாசுபேட்டுகளில் இதுவும் ஒன்றாகும்.
## தயாரிப்பு

ஏதாவதொரு கரையக்கூடிய சமாரியம்(III) உப்புடன் சோடியம் மெட்டாபசுபேட்டைச் சேர்த்து வினை புரியச் செய்தால் சமாரியம்(III) பாசுபேட்டு உருவாகிறது:

:: SmCl3 + NaPO3  + H2O---> 2 SmPO4 + NaCl + 2 HCl 

பாசுபாரிக் அமிலத்துடன் சமாரியம்(III) குளோரைடைச் சேர்த்து வினைபுரியச் செய்தும் சமாரியம்(III) பாசுபேட்டைத் தயாரிக்கலாம்.

## பண்புகள்
சமாரியம்(III) பாசுபேட்டு 750 ° செல்சியசு வெப்பநிலையில்  சோடியம் புளோரைடுடன் வினைபுரிந்து Na2SmF2PO4 சேர்மத்தை உருவாக்குகிறது. P21/n என்ற இடக்குழுவுடன் a = 0.6669 நானோமீட்டர், b = 0.6868 நானோமீட்டர், c = 0.6351 நானோமீட்டர், β = 103.92 °, Z = 4 என்ற அளவுருக்களுடன் சமாரியம்(III) பாசுபேட்டு ஒற்றைச்சரிவச்சு படிகங்களாக உருவாகிறது.

## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:பாசுபேட்டுகள்
சமாரியம்(III) பெர்குளோரேட்டு

**சமாரியம்(III) பெர்குளோரேட்டு** (*Samarium(III) perchlorate*) என்பது  Sm(ClO4)3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
சமாரியம்(III) ஆக்சைடுடன் பெர்குளோரிக் அமிலத்தைச் சேர்த்து வினைபுரியச் செய்தால் சமாரியம்(III) பெர்குளோரேட்டு கிடைக்கிறது. வீழ்படிவாகக் கிடைக்கும் நீரேற்றை இருகுளோரின் ஆறாக்சைடுடன் சேர்த்து நீர்நீக்க வினைக்கு உட்படுத்தினால் நீரிலி வடிவ சமாரியம்(III) பெர்குளோரேட்டு கிடைக்கும்.

## பண்புகள்
P63/m என்ற இடக்குழுவுடன் a=9.259 Å, c=5.746 Å, Z=2 என்ற அலகுசெல் அளவுருக்களுடன்  நீரற்ற சமாரியம்(III) பெர்குளோரேட்டு அறுகோணப் படிகங்களாக உருவாகிறது. அம்மோனியம் தயோசயனேட்டு மற்றும் 1-பியூட்டைல்-3-மெத்தில் இமிடாசோலியம் தயோசயனேட்டு ([BMIM]SCN) உடன் முழுமையான எத்தனாலில் வினைபுரிந்து அயனி திரவத்தை [BMIM]4[Sm(NCS)7(H2O)] கொடுக்கிறது.

## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:பெர்குளோரேட்டுகள்
வினய் யாதவ்

**வினய் யாதவ்** (*Vinay Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020-ல் நடைபெற்ற பீகார் சட்டமன்றத் தேர்தலில் குருவா சட்டமன்றத் தொகுதியிலிருந்து பீகார் சட்டமன்ற உறுப்பினராக இராச்டிரிய ஜனதா தளத்தின் வேட்பாளராகப் போட்டியிட்டுத் தேர்ந்தெடுக்கப்பட்டார். இவர் பாஜகவின் ராஜீவ் நந்தனைத் தோற்கடித்தார்.

## மேலும் பார்க்கவும்

* குருவா சட்டமன்றத் தொகுதி

## மேற்கோள்கள்

பகுப்பு:1982 பிறப்புகள்
பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:கயா மாவட்ட நபர்கள்
பகுப்பு:பீகார் சட்டமன்ற உறுப்பினர்கள்
இராம் சந்திர பூர்வே

**இராம் சந்திர பூர்வே** (*Ram Chandra Purve*) என்பவர் இந்திய அரசியல்வாதியும் பீகார் சட்ட மேலவை உறுப்பினரும் ஆவார். இவர் மார்ச் 23 அன்று நடந்த தேர்தலில் போட்டியின்றி தேர்ந்தெடுக்கப்பட்டனர் 11 பேரில் ஒருவர் ஆவார். பூர்வே இராட்டிரிய ஜனதா தள பீகாரின் முன்னாள் மாநிலத் தலைவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
இசுக்காண்டியம் நைட்ரைடு

**இசுக்காண்டியம் நைட்ரைடு** (*Scandium nitride*) என்பது  ScN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் நேர்மின் அயனியும் நைட்ரைடு எதிர்மின் அயனியும் சேர்ந்து உருவாகும் இந்த இருமச் சேர்மம்  III-V மறைமுக ஆற்றல் இடைவெளி குறைக்கடத்தியாக வகைப்படுத்தப்படுகிறது. தங்குதன் படலத்தின் மீது பதங்கமாதல் மற்றும் மறு ஒடுக்கம் மூலம் இசுக்காண்டியம் நைட்ரைடு படிகங்களாக வளர்கிறது. 0.451 நானோமீட்டரின் அடுக்கு குணக மாறிலியுடன்  0.9 எலக்ட்ரான் வோல்ட்டு மறைமுக ஆற்றல் இடைவெளியும் 2 முதல் 2.4 எலக்ட்ரான் வோல்ட்டு வரையான நேரடி ஆற்றல் இடைவெளியும் கொண்ட ஒரு பாறை-உப்பு படிக அமைப்பை இசுக்காண்டியம் நைட்ரைடு கொண்டுள்ளது. நைட்ரசன் வாயுவை இண்டியம்-இசுக்காண்டியம் உருகல் மூலம் கரைத்து இந்த படிகங்களை தயாரிக்க முடியும். மேக்னட்ரான் தெறிப்புப்பூச்சு போன்ற பிற படிவு முறைகளிலும் இப்படிகங்களை தயாரிக்க முடியும். சிலிக்கான் டை ஆக்சைடு (SiO2) அல்லது ஆபினியம் டை ஆக்சைடு (HfO2) அடி மூலக்கூறில் உள்ள குறைக்கடத்திகளுக்கு இசுக்காண்டியம்  நைட்ரைடு ஒரு பயனுள்ள நுழைவாயிலாகும்.

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:நைட்ரைடுகள்
பகுப்பு:பாறை உப்பு படிகக் கட்டமைப்பு
தாமிரம்-தாமிர(II) சல்பேட்டு மின்முனை

thumb| புலத்தில் பயன்படுத்தப்படும் மின்முனையின் வரைபடம்
**தாமிரம்-தாமிரம்(II) சல்பேட்டு மின்முனையானது** (*copper–copper(II) sulfate electrode*) உலோகம் ( தாமிரம் ) மற்றும் அதன் உப்பு, தாமிரம்(II) சல்பேட்டு ஆகியவற்றின் பங்கேற்புடன் கூடிய ஒடுக்க-ஏற்ற வேதிவினையின் அடிப்படையிலான,  முதல் வகையான ஒரு நோக்கீட்டு மின்முனையாகும் . இது மின்முனைத் திறனை அளவிடுவதற்குப் பயன்படுத்தப்படுகிறது மற்றும் எதிர்முனைப் பாதுகாப்பு அரிப்புக் கட்டுப்பாட்டு அமைப்புகளைச் சோதிக்க பொதுவாகப் பயன்படுத்தப்படும் நோக்கீட்டு மின்முனையாகும்.  தொடர்புடைய சமன்பாட்டை பின்வருமாறு வழங்கலாம்:

: Cu 2+ + 2e − &#x2192; Cu 0 (உலோகம்)

இந்த வேதிவினை மீளக்கூடிய மற்றும் வேகமான மின்முனை இயக்கவியலால் வகைப்படுத்தப்படுகிறது,  இதன் பொருள்ஒடுக்க-ஏற்ற வினையின் 100% செயல்திறனுடன் (உலோகத்தின் கரைப்பு அல்லது தாமிர-அயனிகளின் எதிர்முனைப் படிவு) போதுமான உயர் மின்னோட்டத்தை மின்முனையின் வழியாக அனுப்ப முடியும் என்பதாகும்.

கீழே உள்ள நெர்ன்ஸ்ட் சமன்பாடு, தாமிரம்-தாமிர(II) சல்பேட்டு மின்முனையின் செயல்பாட்டின் மீது அல்லது தாமிர-அயனிகளின் செறிவின் ஆற்றலின் சார்புநிலையைக் காட்டுகிறது:

: 
E=0.337 + \frac{RT}{2F} \ln a_{\rm Cu^{2+}}
 

வணிகரீதியான நோக்கீட்டு மின்முனைகள் தாமிரக்கம்பியை வைத்திருக்கும் நெகிழிக் குழாய் மற்றும் தாமிர சல்பேட்டின் நிறைவுற்ற கரைசலைக் கொண்டிருக்கும். ஒரு முனையில் உள்ள நுண்துளை செருகி தாமிர சல்பேட் மின்பகுபொருளுடன் தொடர்பு கொள்ள அனுமதிக்கிறது. தாமிரக்கம்பி குழாயின் வெளியே நீண்டுள்ளது. ஒரு மின்னழுத்தமானியின் எதிர்முனை தாமிரக் கம்பியுடன் இணைக்கப்பட்டுள்ளது.

தாமிரம்-தாமிர(II) சல்பேட் மின்முனையானது கால்வனிக் டேனியல்-மின்கலத்தில் உள்ள அரைக்கலங்களில் ஒன்றாகவும் பயன்படுத்தப்படுகிறது.

## பயன்பாடுகள்

* தாமிர வோல்டாமானி

## குறிப்புகள்

## மேற்கோள்கள்

* ஈ. ப்ரோடோபோபாஃப் மற்றும் பி. மார்கஸ், குறிப்பு மின்முனைகளுடன் கூடிய சாத்தியக்கூறுகள், அரிப்பு: அடிப்படைகள், சோதனை மற்றும் பாதுகாப்பு, தொகுதி 13A, ASM கையேடு, ASM இன்டர்நேஷனல், 2003, ப 13-16
* AW பீபாடி, பீபோடியின் பைப்லைன் அரிப்பைக் கட்டுப்படுத்துதல், 2வது பதிப்பு. , 2001, NACE இன்டர்நேஷனல். ஐஎஸ்பிஎன்&nbsp;
பகுப்பு:மின்முனைகள்
முற்கால கனிகத்தாவரம்

**முற்கால கனிகத்தாவரம்** (*Archaeplastida*) என்ற வகைப்படுத்தப்படாத உயிரின பெருந்தொகுதி,  பெருமளவு மெய்க்கருவுயிரிகளைக் கொண்டுள்ளது. இதனுள் தன்னூட்ட உயிரிகளான (photoautotrophic) தாவர திணை அடங்கியுள்ளது.  இத்திணையில் சிவப்புப் பாசி (Rhodophyta), பச்சை பாசிகள், நிலத்தாவரங்கள் போன்ற பல தாவரத்தொகுதிகளைத் தன்னகத்தே கொண்டுள்ளது. பூமியின் தொடக்க கால உயிரினங்கள் தோன்றிய பொழுது உருவான இவற்றின் கனிகங்கள் இரு வகைப்படும். பசுங்கனிகம், வேதிச்சேர்க்கை ஆகிய இருவகை கனிகங்களால் தனக்குத் தேவையான உணவினை உற்பத்தி செய்து கொள்கின்றன.

## மேற்கோள்கள்

பகுப்பு:தாவர வகைப்பாட்டியல்
பாய் வீரேந்திரா

**பாய் வீரேந்திரா** (*Bhai Virendra*) என்பவர் ஓர் இந்திய அரசியல்வாதியும் பீகார் மாநில மேனாள் சட்டமன்ற உறுப்பினரும் ஆவார். இவர் இராட்டிரிய ஜனதா தளத்தின் உறுப்பினராக 2010 பீகார் சட்டமன்றத் தேர்தலில் மனேர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். தற்போது பீகார் ஆர்ஜேடி கட்சியின் முக்கிய செய்தி தொடர்பாளராக பணியாற்றி வருகிறார். வீரேந்திரா 2019 மக்களவைத் தேர்தலில் பாடலிபுத்ரா மக்களவைத் தொகுதியில் போட்டியிட ஆர்வமாக இருந்தா. ஆனால் இவரை தேஜ் பிரதாப் யாதவ் எதிர்த்தார், ஏனெனில் பிந்தியவரின் அக்கா மிசா பார்தி 2019-ல் அந்தத் தொகுதியில் போட்டியிட்டார்.

## வெளி இணைப்புகள்

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பல்லேடியம்-ஐதரசன் மின்முனை

**பல்லேடியம்-ஐதரசன் மின்முனை** (*Palladium-hydrogen electrode*) என்பது மின்வேதியியல் ஆய்வில் பயன்படுத்தப்படும் பொதுவான நோக்கீட்டு மின்முனைகளில் ஒன்றாகும்.  இதன் பெரும்பாலான பண்புகள் நிலையான ஐதரசன் மின்முனையை ( பிளாட்டினத்துடன் ) ஒத்திருக்கும். ஆனால், பல்லேடியம் மூலக்கூறு ஐதரசனை உறிஞ்சும் (தன்னுள்ளே கரையச்செய்யும்) திறன் என்ற ஒரு குறிப்பிடத்தக்க அம்சத்தைக் கொண்டுள்ளது-.  

## மின்முனை செயல்பாடு
ஐதரசன் உறிஞ்சப்படும் போது பல்லேடியத்தில் இரண்டு நிலைகள் இணைந்து இருக்கலாம்:

* பல்லேடியத்தின் ஒரு அணுவிற்கு 0.025 அணுக்களுக்கும் குறைவான ஐதரசன் செறிவினைக் கொண்ட ஆல்பா-நிலை
* விகிதவியல் ஒவ்வா வாய்பாடான PdH 0.6 உடன் தொடர்புடைய ஐதரசன் செறிவினைக் கொண்ட பீட்டா நிலை

கரைசலில் H 3 O + அயனிகளுடன் சமநிலையில் உள்ள பல்லேடியம் மின்முனையின் மின்வேதியியல் நடத்தையானது மூலக்கூறு ஐதரசனுடன் பல்லேடியத்தின் நடத்தைக்கு இணையாக உள்ளது.

: \tfrac{1}{2} \mathrm{H}_2 = \mathrm{H}_{ads} = \mathrm{H}_{abs}

இவ்வாறு சமநிலையானது ஒரு சந்தர்ப்பத்தில் மூலக்கூறு ஐதரசனின் பகுதியளவு அழுத்தம் அல்லது வளிம விரிதன்மையாலும் மற்ற சந்தர்ப்பங்களில் - கரைசலில் H + -அயனிகளின் செயல்பாட்டின் மூலமும் கட்டுப்படுத்தப்படுகிறது, 

: E=E^0 + {RT \over F}\ln {a_{\mathrm{H}^+} \over (\frac{p_{\mathrm{H}2}}{p^0})^{1/2}}

பல்லேடியம் ஐதரசனால் மின்வேதியியல் ரீதியாக மின்னேற்றம் செய்யப்படும்போது, மீளக்கூடிய ஐதரசன் மின்முனையுடன் ஒப்பிடும்போது இரண்டு கட்டங்களின் இருப்பு தோராயமாக +50 mV நிலையான ஆற்றலால் வெளிப்படுகிறது. இந்த ஆற்றல் பரந்த அளவில் உறிஞ்சப்படும் ஐதரசனின் அளவிலிருந்து பாதிக்கப்படாததாக உள்ளது. இந்தப் பண்பு பல்லேடியம்/ஐதரசன் நோக்கீட்டு மின்முனையின் உருவாக்கத்தில் பயன்படுத்தப்பட்டது. இத்தகைய மின்முனையின் முக்கிய அம்சமானது, கரைசல் வழியாக மூலக்கூறு ஐதரசனனின் இடைவிடாத குமிழியிடல் இல்லாமலிருப்பது  நிலையான ஐதரசன் மின்முனைக்கு முற்றிலும் அவசியம் என்பதாகும்.

## மேற்கோள்கள்

பகுப்பு:பலேடியம்
பகுப்பு:மின்முனைகள்